ᱵᱷᱚᱴᱴᱟᱱᱚᱜᱚᱨ

ᱵᱷᱚᱴᱴᱟᱱᱚᱜᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱦᱟᱣᱲᱟ ᱦᱚᱱᱚᱛ ᱨᱮ ᱦᱟᱣᱲᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱢᱮᱴᱨᱚᱯᱚᱞᱤᱴᱟᱱ ᱰᱮᱵᱽᱞᱚᱯᱢᱮᱱᱴ ᱚᱛᱷᱚᱨᱤᱴᱤ (KMDA) ᱦᱚᱛᱮᱛᱮ ᱮᱥᱮᱫ ᱟᱠᱟᱱ ᱴᱚᱴᱷᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ᱾ ᱵᱷᱚᱴᱴᱟᱱᱚᱜᱚᱨ ᱫᱚ ᱦᱟᱣᱲᱟ ᱥᱤᱴᱤ ᱯᱩᱞᱤᱥ ᱨᱮᱱᱟᱜ ᱞᱤᱞᱩᱣᱟ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱨᱮ ᱢᱮᱱᱟᱜᱼᱟ᱾

 ᱴᱷᱟᱶ 
ᱵᱷᱚᱴᱴᱟᱱᱚᱜᱚᱨ ᱫᱚ ᱞᱤᱞᱩᱣᱟ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱟᱢᱫᱟᱡᱽ ᱒.᱕ ᱠᱤᱞᱚᱢᱤᱴᱚᱨ, ᱦᱟᱣᱲᱟ ᱥᱴᱮᱥᱚᱱ ᱠᱷᱚᱱ ᱗ ᱠᱤᱞᱚᱢᱤᱴᱚᱨ ᱟᱨ ᱠᱚᱞᱠᱟᱛᱟ ᱠᱷᱚᱱ ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾
ᱱᱚᱣᱟ ᱴᱷᱟᱶ ᱫᱚ ᱵᱟᱹᱲᱛᱤ ᱠᱟᱭᱛᱮ ᱟᱹᱛᱩ ᱴᱚᱴᱷᱟ ᱠᱟᱱᱟ ᱟᱨ ᱱᱚᱸᱰᱮ ᱡᱟᱦᱟᱸᱱ ᱦᱟᱥᱯᱟᱛᱟᱞ ᱵᱟᱹᱱᱩᱜᱼᱟ᱾

 ᱥᱮᱪᱮᱫ 
ᱦᱟᱣᱲᱟ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱟᱥᱲᱟ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ, ᱵᱷᱚᱴᱴᱟᱱᱚᱜᱚᱨ ᱠᱩᱞᱠᱟᱢᱤᱱᱤ ᱵᱤᱫᱭᱟᱢᱚᱱᱫᱤᱨ, ᱚᱸᱰᱮ ᱢᱮᱱᱟᱜᱼᱟ᱾ ᱮᱴᱟᱜ ᱥᱮᱪᱮᱫ ᱛᱟᱞᱢᱟ ᱠᱚ ᱢᱩᱫᱽ ᱨᱮ ᱰᱚᱱ ᱵᱚᱥᱠᱚ ᱥᱮᱞᱯᱷ ᱮᱢᱯᱞᱚᱭᱢᱮᱱᱴ ᱨᱤᱥᱟᱨᱪ ᱤᱱᱥᱴᱤᱴᱭᱩᱴ ᱥᱮᱞᱮᱫ ᱢᱮᱱᱟᱜᱼᱟ᱾

 ᱠᱟᱹᱣᱰᱤ ᱟᱹᱨᱤ 
ᱚᱸᱰᱮ ᱵᱟᱨᱭᱟ ᱵᱮᱸᱠ ᱢᱮᱱᱟᱜᱼᱟ: ᱠᱚ-ᱚᱯᱚᱨᱮᱴᱤᱵᱷ ᱵᱮᱸᱠ ᱟᱨ ᱥᱴᱮᱴ ᱵᱮᱸᱠ ᱚᱯᱷ ᱤᱱᱰᱤᱭᱟ᱾

 ᱞᱟᱠᱪᱟᱨ 
ᱨᱟᱢᱠᱨᱤᱥᱱᱚ ᱥᱚᱝᱜᱷᱚ ᱠᱞᱚᱵᱽ ᱫᱚ ᱢᱤᱫ ᱧᱩᱛᱩᱢᱟᱱ ᱠᱷᱮᱞᱚᱸᱰ ᱠᱞᱚᱵᱽ ᱠᱟᱱᱟ ᱡᱟᱦᱟᱸ ᱫᱚ ᱑᱙᱗᱗ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱠᱞᱚᱵᱽ ᱫᱚ ᱑᱙᱘᱖ ᱠᱷᱚᱱ ᱥᱮᱨᱢᱟᱠᱤᱭᱟᱹ ᱫᱩᱨᱜᱟᱹ ᱯᱩᱡᱟᱭ ᱥᱟᱯᱲᱟᱣ ᱮᱫᱟ᱾ ᱱᱚᱣᱟ ᱫᱚ ᱞᱟᱠᱪᱟᱨ ᱟᱠᱷᱲᱟ ᱟᱨ ᱠᱟᱹᱢᱤᱦᱚᱨᱟ ᱠᱚᱦᱚᱸᱭ ᱥᱟᱯᱲᱟᱣᱟ᱾ ᱵᱷᱚᱴᱴᱟᱱᱚᱜᱚᱨ ᱱᱮᱛᱟᱡᱤ ᱥᱚᱝᱜᱷᱚ ᱠᱞᱚᱵᱽ ᱑᱙᱕᱐ ᱫᱚᱥᱚᱠ ᱠᱷᱚᱱ ᱠᱟᱹᱞᱤ ᱯᱩᱡᱟᱭ ᱥᱟᱯᱲᱟᱣ ᱮᱫᱟ᱾

ᱨᱟᱢᱠᱨᱤᱥᱱᱚ ᱥᱚᱝᱜᱷᱚ ᱠᱞᱚᱵᱽ ᱵᱮᱜᱚᱨ ᱮᱴᱟᱜ ᱠᱞᱚᱵᱽ ᱠᱚ ᱡᱮᱞᱮᱠᱟ ᱚᱨᱵᱤᱱᱫᱚᱱᱚᱜᱚᱨ ᱥᱚᱝᱜᱷᱚ, ᱮᱛᱷᱞᱮᱴᱤᱠ ᱠᱞᱚᱵᱽ, ᱥᱯᱳᱨᱴᱤᱝ ᱠᱞᱚᱵᱽ ᱠᱚᱦᱚᱸ ᱫᱩᱨᱜᱟᱹ ᱯᱩᱡᱟ ᱟᱨ ᱥᱮᱨᱢᱟ ᱯᱩᱨᱟᱹᱣ ᱟᱭᱢᱟ ᱞᱟᱠᱪᱟᱨ ᱟᱠᱷᱲᱟ ᱠᱚ ᱥᱟᱯᱲᱟᱣᱟ᱾ ᱢᱩᱬᱩᱛ ᱵᱟᱨᱭᱟ ᱢᱩᱦᱤᱛ ᱫᱚ ᱦᱩᱭᱩᱜ ᱠᱟᱱᱟ ᱨᱟᱢᱠᱨᱤᱥᱱᱚ ᱟᱥᱨᱚᱢ ᱟᱨ ᱵᱟᱥᱚᱱᱛᱤ ᱯᱩᱡᱟ ᱢᱮᱞᱟ᱾

ᱢᱤᱥ ᱤᱢᱚᱱ ᱪᱚᱠᱨᱚᱵᱚᱨᱛᱤ (ᱡᱟᱹᱛᱤᱭᱟᱹᱨᱤ ᱥᱤᱨᱯᱷᱟᱹ ᱡᱤᱛᱠᱟᱹᱨᱤᱭᱟᱹ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ), ᱢᱤᱥ ᱤᱥᱟ ᱥᱟᱦᱟ (ᱵᱟᱝᱞᱟ ᱥᱤᱱᱮᱢᱟ ᱨᱤᱱᱤᱡ ᱯᱟᱴᱷᱚᱠᱤᱭᱟᱹ), ᱢᱟᱹᱱ ᱥᱨᱤᱵᱚᱛᱥ ᱜᱚᱥᱣᱟᱢᱤ (ᱠᱨᱤᱠᱮᱴᱟᱨ) ᱞᱮᱠᱟᱱ ᱧᱩᱛᱩᱢᱟᱱ ᱦᱚᱲ ᱠᱚ ᱵᱷᱚᱴᱴᱟᱱᱚᱜᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ᱾

 ᱦᱮᱡ ᱥᱮᱱ 
 ᱵᱟᱥ 

᱓᱙ ᱵᱷᱚᱴᱴᱟᱱᱚᱜᱚᱨ - ᱮᱥᱯᱞᱮᱱᱮᱰ

 ᱴᱨᱮᱱ 
ᱵᱷᱚᱴᱴᱟᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱱᱚᱣᱟ ᱨᱮᱱᱟᱜ ᱯᱟᱪᱮ ᱱᱟᱠᱷᱟ ᱨᱮ ᱢᱮᱱᱟᱜᱼᱟ᱾ ᱥᱴᱮᱥᱚᱱ ᱫᱚ ᱢᱩᱬᱩᱛ ᱞᱮᱠᱟᱛᱮ ᱢᱟᱞ ᱜᱟᱹᱰᱤ ᱠᱚ ᱦᱚᱛᱮᱛᱮ ᱵᱮᱵᱷᱟᱨᱚᱜᱼᱟ᱾ ᱯᱟᱥᱮᱱᱡᱚᱨ ᱠᱚ ᱫᱚ ᱟᱢᱫᱟᱡᱽ ᱒.᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱞᱤᱞᱩᱣᱟ ᱨᱮᱞᱣᱮ ᱥᱴᱮᱥᱚᱱ ᱨᱮᱠᱚ ᱫᱮᱡᱚᱜᱼᱟ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱦᱟᱣᱲᱟ ᱨᱮᱱᱟᱜ ᱯᱟᱲᱟ ᱠᱚ
ᱛᱷᱚᱠ:ᱠᱚᱞᱠᱟᱛᱟ ᱨᱮᱱᱟᱜ ᱯᱟᱲᱟ ᱠᱚ
ᱛᱷᱚᱠ:ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ